ભાજપના આગેવાનોના નલિયા સેક્સકાંડ પ્રકરણમાં ૪૦થી વધુ પીડિતાઓને ન્યાય મળે તે માટે ગુજરાત પ્રદેશ કોંગ્રેસે નલિયાથી યોજેલી રેલી સોમવારે બપોરે ૧૨ વાગ્યે ગાંધીનગર સત્યાગ્રહ છાવણી ખાતે આવી પહોંચી હતી, અહીં કોંગ્રેસના આગેવાનોની સભા પૂરી થયા પછી રેલી વિધાનસભા તરફ ઘેરાવો કરવા આગળ નીકળી ત્યારે પોલીસની ટીમે કોંગ્રેસી કાર્યકરો પર લાઠીઓ વીંઝી અત્યાચાર ગુજાર્યો હતો, મહિલા કાર્યકરોની ટીંગાટોળી કરાઈ હતી અને તેમને જબરજસ્તી પોલીસવાહનમાં બેસાડી દેવાયા હતા.